مرزاصاحب کی تقریباََ چوراسی تصانیف ہیں
ان تصانیف کو جماعت احمدیہ نے روحانی خزائن کے نام سے جمع کر دیا ہے
مرزا صاحب کی تصانیف کے اہم موضوعا ت یہ ہیں ۔
(١) وفات مسیح
(٢) اپنی نبوت کے دلائل
(٣) اپنے الہامات
(٤) آتھم اور محمدی بیگم کا جھگڑا
(٥) پیشگوئیاں
(٦) مخالفین کو گالیاں
(٧) تاج برطانیہ کی مداح اور اظہارِ وفاداری
مرزا صاحب کی کتابوں میں جو چیز بہت واضح طور پر موجود نہیں ہے
وہ ہے آج کے انسان کی مشکلات کا حل
کیونکہ مرزا صاحب کا سارا مشن اپنی ذات اور خاندان تک محدود تھا
لہٰذا جو کچھ انہوں نے لکھا ہے اسی مشن کو سامنے رکھ کر لکھا ہے
تفسیر، حدیث، فقہ اور تاریخ کو وہ صر ف ایک ہی مقصد کیلئے استعمال کرتے ہیں
اور وہ ہے اپنی نبوت اور مجدد یت کو ثابت کرنا
وفات مسیح جیسے مسائل کو تو انہوں نے اس قدر اہمیت دی ہے
کہ ان کی کتب میں سے شاید ہی کوئی کتاب اس بحث سے خالی ہو
لیکن اس کے برعکس زندہ مسائل جن پر قومی ترقی اور تنزل کا دارو مدار ہے
مرزا صاحب کی توجہ سے محروم رہے
مرزاصاحب کی تصانیف میں ہمیں بعض اوقات معلومات کی بڑی سنگین غلطیاں نظر آتی ہیں
مثلاََ مرزا صاحب اپنی آخر ی تحریر میں فرماتے ہیں
تاریخ کو دیکھو کہ آنحضرت ﷺ وہی ایک یتیم لڑکا تھا
جس کا باپ پیدائش سے چند دن بعد ہی فوت ہو گیا
اور ماں صرف چند ماہ کا بچہ چھوڑ کر مر گئی تھی
سیر ت طیبہ کا ہر طالب علم اس بات سے آگاہ ہے
کہ حضور ﷺکے والد محترم آپ ﷺ کی ولادت سے چند ماہ پہلے ہی فوت ہو گئے تھے
اور آپ ﷺ کی والدہ ماجدہ کا انتقال پورے چھ سال کے بعد ہوا تھا
اور یہ مت بھولیے کہ یہ مرزا صاحب کی آخری تحریر تھی
جو انہتر برس کے علمی مطالعہ کا نچوڑ تھی ۔
ایک اور جگہ مرزا صاحب فرماتے ہیں
اور پھر دیکھا کہ خوارزم بادشاہ جو بوعلی سینا کے وقت میں تھا
جبکہ تاریخی حقیقت یہ ہے کہ بو علی سینا خوارزم شاہی خاندان کے ظہور سے بیالیس برس پہلے ہی فوت ہو چکے تھے
مرزاصاحب کے اقوال پانچ زبانوں میں ملتے ہیں
اردو، عربی، فارسی، انگریزی اور پنجابی
پنجابی میں صرف ایک آدھ الہام ہے
کیونکہ کسی غیر زبان پر قدرت حاصل کرنا مشکل ہوتا ہے
اس لیے مرزا صاحب کی عربی میں زبان اور محاورے کی غلطیاں موجود ہیں
کہیں فعل اور فاعل میں مطابقت نہیں
کہیں ضمیر اور مرجع میں ہم آہنگی نہیں
اور کہیں کہیں تو مرزا صاحب نے عربی پر یہ غضب ڈھایا
کہ پنجابی محاورات کو لٹرلی (literally) عربی میں منتقل کر دیا
مرزا صاحب کا جو کلام ہے چاہے وہ نثر میں ہو یا نظم میں ہو
یہ ان دونوں اصناف بیان میں معمولی ترین درجہ کا کلام ہے
مطلب نہ اس میں کوئی حسن اظہار ہے
اور نہ اظہار کے جو دیگر ضروری یا تکنیکی یا فنی محاسن ہیں
اور وہ ضابطے کی حیثیت رکھتے ہیں
اُن پر یہ پورا اترتا ہے
ایک عام سے قلم کی تحریر ایک عام سی زبان کی گفتار ہے
یہ باور کرنا بہت مشکل ہو جاتا ہے ان کے کلام کو دیکھ کر
کہ یہ کسی بھی طرح کی کوئی علمی یا اظہاری خصوصیت رکھتے ہیں اپنے معاصرین میں
نبی کے لیے ضروری ہے کہ جواس کا متن دعوت ہو
وہ ہر ایک سے فوقیت رکھتا ہو
یعنی اپنے مخاطبین میں سے کوئی بھی ایسا نہ ہو اس کے مخاطبین میں
جو اس کی سطح ادراک اور اس کے کمال اظہار کو چیلنج کر سکتا ہو
یہ مطلب نبوت کے لوازم میں سے ایک ہے نبی کے خصائص میں سے ایک ہوتا ہے
مرزا صاحب کا کلام اس کسوٹی پر پر کھے جانے کا تقاضا ہی نہیں کرتا اس کو کہیں سے بھی دیکھ لیں
مثال کے طور پر نثر کے عمدہ نمونے اگر عربی کے منتخب کیے جائیں
تو وہ شروع ہی حدیث سے ہوں گے
مطلب ان کا منتہا حدیث ہے، آپ ﷺ کا قول ہے
اگر ہم اپنی اردو روایت میں یا فارسی روایت میں یا عربی روایت میں
نثر کے عمدہ نمونوں کی تلاش شروع کریں
تو ہم کبھی رخ کرہی نہیں سکتے ان کی کتابوں کی طرف
یعنی ان کا کوئی کارنامہ ایسا نہیں ہے
کہ جسے نظم اور نثرکی روایت کے منتخبات میں شامل کیا جاسکے
شاعری جو ہے وہ تو کیوں کے ایک خالصتاََ ایک صنف ادب کے طور پر
تو میں سمجھتا ہوں میں درثمین میرے ایک دوست تھے عبیداللہ علیم
ان کا احمدیت سے تعلق تھا
انہوں نے مجھے ایک دفعہ کتاب دی تھی میں نے دیکھا
تو میں سمجھتا ہوں کہ ادبی نقطہ نظر سے شعری نقطہ نظر سے
وہ کوئی بہت اعلیٰ معیار کی کتاب نہیں ہے
اور جیسے کلام منظور اس کو کہہ لیجئے
ادب بھی آپ اس کونہیں کہہ سکتے ہیں اس میں تعصب کی بات نہیں ہے
جو بھی اس کو پڑھے گا تو میری بات سے اتفاق کرے گا
مثلاََ جو ان کے ہم عصر ہیں جیسے فرض کیجئے غالب کے بعد سے اور اقبال ہیں
اس کے زمانے کے جو شعراء ہیں ان کے کلام کو دیکھئے
خود اقبال کا کلام آپ کے سامنے ہے
ذرا پہلے حالی ہیں پھر پورا دبستان ہے شعراء کا
تو آپ کو اندازہ ہو گا کہ اس کا جو شعریات کے نقطہ نظر سے وہ کوئی اسے اعلیٰ معیار پر قرار نہیں دے سکتے ۔
خطبہ الہامیہ کے متعلق مرزا صاحب کا دعوٰی ہے کہ یہ الہامی تحریر ہے
لیکن حیرت کی بات ہے کہ اس الہامی تحریر میں بھی گرائمر کی غلطیاں در آئی ہیں
ملاحظہ کیجئے۔
اَلَّذِیْنَ اَکَلُوْاَ عَمارَ ھُمْ فِی اِبتغِاءِ الُّدنیا
عمر کھانا پنجابی محاورہ ہے جس سے عرب بالکل نا آشنا ہیں
ایک اور جگہ لکھتے ہیں
وارتد وامن الاسلام
یہ پرپپویزیشن (Preposition) کی فاش غلطی ہے مِنْ کی جگہ پر عَنْ ہونا چاہئے
اسی قسم کی غلطیوں کی وجہ سے مشہور مصری عالم
علامہ رشید رضا اڈیٹر المنارقاہرہ مرزا صاحب کی عربیت پر ہنسا کرتے تھے
مرزا صاحب کے عربی الہامات سے پتہ چلتا ہے
کہ بے شمار جگہوں پر قرآن پاک کی آیات دوبارہ مرزا صاحب پر نازل ہوئیں
اور بیسیوں جگہ پر مقامات حریری اور بدیعی کے جملے کے جملے
شعراء جاہلیت کے مصرے مرزا صاحب پر اترے
عفت الدیار محلھا و مقامھا
یہ مرزا صاحب کا ایک الہام ہے
اور عجیب اتفاق ہے کہ السبع المعلقات کے قصیدے کا پہلا مصرعہ بھی یہی ہے
اظہار کہتے ہیں، سمجھیں کے حق میرے لئے حقیقت ہے میرے شعور کے لئے
اظہار اس حق کی مینی فیٹیشن (Manifestation) کو کہتے ہیں
نبی کا ادراک حق کی پریزنس (Presence) ہے اس کے شعور میں
نبی کا اظہار حق کی مینی فیٹیشن (Manifestation) ہے اسکی زبان سے
تو ان دونوں میں حق کی مناسبت رکھنے والا جو شکوہ اور حسن لازماََدرکار ہے
ایک منکر حق کے تصور میں بھی لازماََ درکار ہے
وہ شکوہ یہاں پر اس کی پرچھائی بھی نظر نہیں آتی
مرزا صاحب کے الہامات میں سے بہت سے الہامات عجیب و غریب ہیں
اے ازلی ابدی خدا بیڑیوں کو پکڑ کے آ
٥ مارچ ١٩٠٥ء کو خواب میں ایک فرشتہ دیکھا
جس نے اپنا نام ٹیچی ٹیچی بتایا
اتنے میں تین فرشتے آسمان سے آئے ایک کا نام خیراتی تھا
٢٤ فروری ١٩٠٥ء کو حالت کشفی میں جبکہ حضور کی طبیعت ناساز تھی
ایک شیشی دکھائی گئی جس پر لکھا تھا خاک سار پیپر منٹ
حقیقت تو یہ ہے کہ مرزا صاحب نے اپنے ان الہامات کے ذریعے سے
وحی، رسالت اور مذہب کو بچوں کا کھیل بنا لیا
یہ تو وہ الہامات تھے جو عجیب و غریب تھے
لیکن مرزا صاحب کے ہاں ایسے الہامات بھی موجود ہیں
جو سرے سے ہی لغو، بےمعنی اور مہمل ہیں
ملاحظہ کیجئے
اور ان کی روح کو خدا تعالیٰ کی روح کے ساتھ وفاداری کا ایک راز ہوتا ہے
فی شائل مقیاس
ایلی ایلی لماسبقتنی ۔ایلی اوس
ھو شعنا نعساََ
پریشن ۔ عمر ۔ پیرا طوس یعنی پڑا طوس یعنی پلا طوس
اب دیکھیں نہ جی ایک کامن سینس (Common Sense) والا آدمی بھی ہے
وہ جب کوئی بات کرتا ہے تو وہ اس سے جو ہے اسکی زبان سے جو بات نکلتی ہے
اسکی کوئی بنیاد ہوتی ہے اور اسکا کوئی معنی ہوتا ہے
اگر وہ بے معنی سی باتیں کرے
مثلاََایک جو اس کے الفاظ جو ہیں بے موقع ہیں
یا جو عبارت بولتا ہے یا جو وہ لکھتا ہے
وہ بھی سیدھے جملے نہیں ہیں ان میں بھی ٹیڑھاپن ہے
اب جو یہ اس قسم کی چیزیں جو ہیں جو آدمی نبوت کا دعویٰ کرتا ہے
اس کویہ چیزیں زیب نہیں دیتیں
مرزاصاحب جن زبانوں میں ان کو الہام ہوتا تھا
حالانکہ تاریخ ثابت کرتی ہے کہ ہر نبی کو اپنی قوم کی زبا ن میں اس کے پاس پیغامات آتے تھے
تو کوئی نبی ایسا نہیں ہوا کہ نبی تو آئے ہندوستان میں
اور بجائے وہ ہندوستان کی کسی بولی کے چین کی کسی زبان پر اس پروحی آتی ہو
یہ تو کہیں نہیں ہوا
جوجس قو م سے نبی ہو تا تھا وہ
"ولکل امت رسول"
قرآن میں بھی کہا گیا ہے ہر قوم میں اسکا رسول ہے
اور پھر یہ بھی کہا ہے
وَمَا اَرْسَلْنَا مِن رَّسُولٍ اِلّا بِلسَانِ قَومِہ
ہم نے جو رسول بھی بھیجے وہ ان کی اپنی زبان میں بات کرتے تھے
تا کہ اللہ کی بات صحیح طور پر پہنچ سکے
رسول اللہ ﷺنے فرمایا کہ میں سب سے زیادہ فصیح ہوں
یعنی میرے جیسا حق کا حسن اظہار کرنے والا کوئی نہیں
فصاحت کہتے ہیں حسن اظہار کو
کمالِ اظہار کو
توان کی تحریریں ناہموار ہیں
نثر میں ہوں تو ناہموار ہیں
ان میں زبان و بیان کی غلطیاں ہیں
جن فقروں یا جن پیسیجز (Passages) کو یہ وحی کہتے ہیں کہ یہ وحی لفظی ہے
وہ مطلب کسی گاؤں کے پڑھانے والے معلم کی عربی دانی سے زیادہ اس میں مظاہرہ نہیں ہوا
یعنی کہ انہوں نے اللہ تبارک وتعالیٰ کو عربی میں غلطی کرنے والا
اور غیر فصیح کلمات کامتکلم بنا دیا
یعنی جس سے اچھے کلمات کوئی بھی عربی میں average استعداد رکھنے والا لکھ سکتا ہے
تو نبی جو اپنے اظہارمیں ایک معجزہ بن کر آتا ہے
وہ معجزہ یہی ہوتا ہے کہ میں جو جانتا ہوں تم جان کے دکھاؤ
میں جو کہتا ہوں تم کہہ کے دکھادو
یہ تو نبوت کے لازمی خواص ہیں
تو مرزا صاحب کوئی ایسی چیزنہیں جانتے
جن سے بہت زیادہ جاننے والے لوگ ہزاروں کی تعداد میں موجود نہ ہوں
بہت زیادہ جاننے والے
مرزا صاحب کوئی ایسی چیز نہیں جانتے جو غلطی یا نقص سے پاک ہو
مرزا صاحب جو کچھ بھی لکھتے ہیں اُن میں سے کوئی ایک پیرا بھی ایسا نہیں ہے
کہ جس کو کوئی ادیب رشک کی نظر سے دیکھے
اُن کا کوئی ایک شعر ایسا نہیں ہے جسے شاعری کے کسی بھی انتخاب میں شامل کیا جا سکے